โกลเด้นเพลซ สาขาสะพานสูง
(BKK #763, Total #1547)

ปกติถ้าว่างก็จะแวะมาซื้อข้าวยำไปให้คุณแม่กับพี่สาว วันนี้ชวนคุณแม่ตะลอนๆ ก่อนกลับบ้านแวะที่โกลเด้นเพลซกัน คุณแม่ชวนทานมื้อเย็นซะเลย

ลอง

???? ข้าวยำ (50฿)
ชอบข้าวยำที่นี่มากๆ เค้าใช้ข้าวสามสี กับสารพัดผัก น้ำบูดูก็เข้มข้นมากๆ ปรุงรสบีบมะนาวกับพริกป่นอีกหน่อย อร่อยเด็ดที่สุด

???? ขนมจีนน้ำยาใต้ (50฿)
เคยจะซื้อกลับแล้วหมด วันนี้ยังไม่หมดเลยลองดูค่ะ ปรากฏว่ารสค่อนข้างอ่อน ไม่เผ็ด รสไม่จัด ก็ยังไม่ค่อยถูกใจเท่าไหร่

???? ก๋วยเตี๋ยวชมสวนเจ (45฿)
ซื้อเป็นกล่องแล้วเค้าจะใส่จานมาให้สำหรับทานที่นี่ค่ะ ให้มาหลายชิ้น ไส้เต็มๆ แบบเจก็มีผักและโปรตีนเกษตร น้ำจิ้มรสไม่จัดเท่าไหร่แต่ก็อร่อยค่ะ

???? น้ำเปล่า (7฿)


รวมๆ คือดีค่ะ อาหารรสชาติดี ที่ติดใจที่สุดก็ข้าวยำค่ะ จะทานที่ร้านหรือซื้อกลับ (ซื้อกลับจะแพงกว่าค่ะ ราคา 55฿) ก็อร่อยเหมือนกัน